ભર ઉંઘમાંથી આંખો ખૂલે છે અને સામે જ નવલખી ચૂંદડીમાં આભલા મઢ્યાં હોય તેવું તારાઓથી ભર્યું ભર્યું આકાશ છે, ચંદ્રદેવ અસ્ત થવાની તૈયારીમાં છે, પરંતુ એ ગતિમાંય એક અનોખી સહજતા છે, તેની ચાંદની સર્વત્ર આછેરો ઉજાસ ફેલાવી રહી છે, વાતાવરણમાં તમરાંનો અવાજ ગૂજી રહ્યો છે, ઝાડનાં થડ કે મોટી ડાળીઓ જમીનમાં ખોડીને તેના પર આડાં ટેકા મૂકીને બનાવાયેલ ઝૂંપડીથી થોડીક મોટી એવી રચનામાં નળીયાંને બદલે સૂકૂં ઘાસ પાથરીને બનાવાયેલ કોઢિયામાં પાથરેલા, સીંદરી કસોકસ બાંધીને બનાવાયેલ ખાટલા પર હું પડ્યો છું.